Matrieks, belê in jou toekoms dié skoolvakansie | Maroela Media
Argieffoto (Foto: LUM3N, Pixabay)
Die rekord- en eindjaareksamen kruip al hoe nader vir Graad 12's. Daarom bied Akademia, in samewerking met trotse borge*, die geleentheid aan Afrikaanssprekende matrieks om hulle vakkennis in wiskunde, tegniese wiskunde en Afrikaans op te skerp ter voorbereiding vir hierdie belangrike eksamens. Winterskool 2018 vind landswyd by verskeie Akademia-studiesentrums vanaf 10-13 Julie plaas.
Om 'n paar dae af te staan vir die opskerping van kennis is 'n belegging in die toekoms. Winterskool duur slegs 'n dag of twee, afhangend van die sessies wat die leerlinge bywoon. Ná die winterskool is daar nog meer as genoeg tyd om laat te slaap, te rinkink of te rus.
Video-opnames van Winterskool 2018 word aan leerlinge, wat bygewoon het, beskikbaar gestel om sodoende klasbesprekings te hersien.
Matrieks het nog kans tot Woensdag, 4 Julie 2018, om hulle plek vir een óf meer van hierdie sessies te bespreek. Besoek https://akademia.ac.za vir meer inligting oor Winterskool 2018.